  Майя Бывальцева Ижкарын Космонавтъёслэсь парксэс, Киров нимо парк котырысь нюлэсэз но эшшо кӧня ке тэльёсты лемтэйёслэсь тазатӥзы. 12-тӥ куартолэзе со сярысь ивортӥз кар администрацилэн пресс-службаез. Нялтас вераса, Удмуртиысь Гигиеная но эпидемиологияя центр ивортэмъя, элькунын лемтэй мертчиськон 2 сюрс 355 учыр пусъемын, со пӧлысь 1 сюрс 224-ез — Ижкарын. Эмъяськонние вазиськемъёс пӧлын 1 сюрс 830 арлыдоос но 525 нылпиос. Карысь нюлэсъёсты лемтэйёслэсь тазатон ужъёс азьланьтӥсько. Тодэ вайытом, 2016-тӥ арын лемтэйёслэсь 540 гектарез но шыръёслэсь 273 но ӝыны гектарез тазатыны чакламын. Коньывуонэ-шуркынмонэ 273 но ӝыны гектар вылысь тэльёсты шыръёслэсь кыкетӥзэ тазатыны малпало. Тегъёс: Тазалык Ижкар Удмуртия лемтэй шутэтскон  